**Приложение № 5 към чл. 4, ал. 1**

*/Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. ДВ бр. 31 от 2019 г., в сила от 12.04.2019 г., доп. ДВ бр. 67 от 2019 г., в сила от 28.08.2019 г./*

**ДО**

**ДИРЕКТОРА**

**НА**

**РИОСВ – ПЛОВДИВ**

**УВЕДОМЛЕНИЕ**

**за инвестиционно предложение**

**От „ПОЛИГРУП“ ООД,**

**УВАЖАЕМИ Г-Н ДИРЕКТОР,**

Уведомяваме Ви, че **„ПОЛИГРУП“ ООД**, има следното инвестиционно предложение /ИП/: **„Изграждане на площадка за рециклиране на отпадъци от пластмаса и производство на изделия от пластмаса“,** в поземлен имот с идентификатор 00702.22.221, местност „Кацаря“, гр. Асеновград, община Асеновград, област Пловдив, с площ 7 977 кв.м.

**Характеристика на инвестиционното предложение:**

1. **Резюме на предложението**

Инвестиционното предложение е за: **„Изграждане на площадка за рециклиране на отпадъци от пластмаса и производство на изделия от пластмаса“,** в на поземлен имот с идентификатор 00702.22.221, местност „Кацаря“, гр. Асеновград, община Асеновград, област Пловдив, с площ 7 977 кв.м.

**Инвестиционното предложение е за нов обект.**

Имотът в който ще се реализира ИП, е собственост на „Полигруп“ ООД, съгласно:

* *Нотариален акт за покупко-продажба на недвижим имот № 22, том I, рег. № 201, нот. Дело № 21 от 2017 г.;*
* *Нотариален акт за покупко-продажба на недвижим имот № 115, том I, рег. № 1183, нот. Дело № 109 от 2018 г..*

На територията на площадката ще се извършват дейности по:

Събиране, съхранение, предварително третиране и рециклиране на отпадъци от пластмаса.

За реализацията и последващата експлоатация на ИП, площадката ще бъде бетонирана, оградена, с осигурено 24-часова охрана и видеонаблюдение.

На територията на производствената площадка ще бъде изградена производствена сграда със застроена площ 5 599,3 м2, в която ще бъдат обособени следните участъци:

* Цех за производство на пластмасови изделия, включващ два броя автоматизирани линии */N1 и N2/* за рециклиране на отпадъци от пластмаса и гранулиране на рециклирания материал;
* Техническа работилница;
* Помпена станция;
* Обслужващи санитарно – битови помещения.

Производствената сграда представлява шесткорабно метално хале с термопанели и стъпаловидна конструкция с размери:

* Дължина – 12 м\*6 м + 3м;
* Ширина – 73,2 м;
* Височина – до 8 м.

За последващата експлоатация на ИП, дружеството ще използва собствен автокантар, с капацитет 60 тона, разположен в близост до имота.

***Производствената вода,*** която ще се използва на територията на площадката, служеща за охлаждане на производствените машини и съоръжения ще се черпи от съществуващ сондажен кладенец, включен в регистъра на водовземните съоръжения за стопански цели в БДИБР – Пловдив, под номер 35201305340/02.04.2020 г. Експлоатацията на сондажния кладенец ще осъществи, след издаване на Разрешително за водовземане от подземни води, чрез съществуващи водовземни съоръжения от БДИБР – Пловдив.

***Водата за санитарно-битови и питейни нужди*** ще се доставя от „ВиК“ ЕООД – Пловдив, след като бъдат изградени външните ВиК връзки и след сключване на писмен договор.

***Производствените и битово-фекални отпадни води*** ще се отвеждат в градска канализационна система, след като бъде изградена външната канализационна връзка за битово-фекални и технологични/производствени води и след сключване на писмен договор с „ВиК“ ЕООД – Пловдив. Производствените и битово-фекалните отпадните води ще се изтласкват */отвеждат/* към градска канализационна система, посредством канална помпена станция, с капацитет Q = 4,00 л/сек и H = 14,00 м.

***Дъждовните отпадни води*** от покрива на халето и външните площи на площадката ще се отвеждат в канализация за дъждовни води, след изграждането на външната връзка за улична канализация за дъждовни води, до съществуваща канализационна шахта, с кота дъно 204, 43 и от там ще се оттичат в река Чая.

***Електрозахранването*** на площадката ще се осъществява след изграждане на външната електроинсталация и след сключване на договор с електроразпределително дружество.

1. **Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура /пътища/улици, газопровод, електропроводи и др./; предвидени изкопни работи, предполагаема дълбочина на изкопите, ползване на взрив**

Инвестиционното предложение /ИП/ е за нов обект: **„Изграждане на площадка за рециклиране на отпадъци от пластмаса и производство на изделия от пластмаса“,** в на поземлен имот с идентификатор 00702.22.221, местност „Кацаря“, гр. Асеновград, община Асеновград, област Пловдив, с площ 7 977 кв.м.

Площадката отговаря на изискванията заложени в чл. 38, ал. 1 на Закона за управление на отпадъците */обн. ДВ бр. 53 от 13.07.2012 г., изм. и доп. ДВ бр. 19 от 05.03.2021 г./*

За реализацията и последващата експлоатация на ИП, площадката на която дружеството ще извършва дейностите с отпадъци, ще бъде бетонирана, оградена, с осигурена необходимата за целта инфраструктура и ще бъде с осигурено 24-часово видеонаблюдение и охрана.

На площадката ще се обособят участъци за разделно събиране, временно съхранение, предварително третиране и рециклиране на различните по вид, състав и свойства отпадъци от пластмаса.

За последващата експлоатация на ИП, дружеството ще използва собствен автокантар, с капацитет 60 тона, разположен в близост до имота.

На територията на производствената площадка ще бъде изградена производствена сграда със застроена площ 5 599,3 м2, в която ще бъдат обособени следните участъци:

* Цех за производство на пластмасови изделия, включващ два броя автоматизирани линии */N1 и N2/* за рециклиране на отпадъци от пластмаса и гранулиране на рециклирания материал;
* Техническа работилница;
* Помпена станция;
* Обслужващи санитарно – битови помещения.

Производствената сграда представлява шесткорабно метално хале с термопанели и стъпаловидна конструкция с размери:

* Дължина – 12 м\*6 м + 3м;
* Ширина – 73,2 м;
* Височина – до 8 м.

***Дейностите които ще се осъществяват на производствената площадка са:***

***R 3*** – Рециклиране/възстановяване на органични вещества, които не са използвани като разтворители /включително чрез компостиране и други процеси на биологична трансформация/;

***R 12*** – Размяна на отпадъци за подлагане на някоя от дейностите с кодове R 1 - R 11;

***R 13*** – Съхраняване на отпадъци до извършването на някоя от дейностите с кодове R 1 - R 12 /с изключение на временното съхраняване на отпадъците на площадката на образуване до събирането им/.

Дейностите по рециклиране на отпадъци от пластмаси ще се осъществяват от два броя автоматизирани линии */N1 и N2/* за рециклиране на отпадъци от пластмаса и гранулиране на рециклирания материал.

Автоматизираните линии са със следните капацитети:

|  |  |  |  |
| --- | --- | --- | --- |
| **№** | **Наименование** | **Общо количество,**  **тон/ден** | **Общо количество,**  **тон/година** |
| 1 | Рециклиране на полиетиленови фолиа  Линия N1: 1 тон/час ~ 16 часа/ден\*360 дни | 16 | 5 760 |
| 2 | Гранулиране на рециклиран материал от Линия N1 | 16 | 5 760 |
| 3 | Рециклиране на полиетиленови фолиа  Линия N2: 1,3 тон/час ~ 16 часа/ден\*360 дни | 21 | 7 560 |
| 4 | Гранулиране на рециклиран материал от Линия N2 | 21 | 7 560 |
|  | **Общо количество** |  | **26 640** |

Рециклирането е процес, при който отпадъците от пластмаси се преработват така, че да се произведе суровина */гранулат/*, която да бъде използван за производството на нови продукти. За целта се предвижда монтирането на следните специализирани автоматизирани линии за рециклиране на отпадъци от пластмаса:

**Линия N1, с капацитет до 1 тон/час:**

1. ***Ръчно зареждане на конвейера*** с замърсени полиетиленови фолиа и транспортиране до системата за раздробяване */шредер/;*
2. ***Раздробяване чрез шредер*** в комплект с бункер, хидравлична станция, контролна кабина. Отпадъците се раздробяват до размери 30 мм във вид на люспи. Осъществява се механично, чрез роторен вал, върху който има закрепени ножове, след което материала се транспортира за следваща операция;
3. ***Транспортиране*** – чрез специална транспортна лента, раздробения материал, във вид на малки люспи с размери до 30 мм се поема и транспотира до сепаратора за почистване на люспите от евентуални чужди, по тежки примеси, които се отделят гравитачно на лентов конвейер;
4. ***Предпране*** – чрез подаване на вода към вана, се извършва отстраняване на замърсяванията на люспите, след което се транспортират с лентов затворен и наклонен конвейер за пране;
5. ***Пране*** – тук се осъществява същинското фракционно пране, след което материала преминава през допълнително механично сито и постъпва за сушене;
6. ***Сушене*** – чрез подаване на топъл въздух, готовия почистен материал във вид на люспи, с размери до 30 мм, се изсушава и транспортира, чрез транспортни системи за гранулиране, постъпва в специални силози за готов гранулат;
7. ***Опаковане*** – в края на линията е разположена станция за опаковка в Биг Бег чували;
8. ***Експедиция*** – готовите Биг Бег чували се поставят на предвидената площадка за гранулиран материал.

**Линия N2, с капацитет до 1,3 тон/час:**

Процесът на рециклиране и гранулиране е идентичен с процеса на **Линия N1.** Тази линия е ново поколение за гранулиране с помощта на която се осигурява ултра фино филтриране, дегазиране, хомогенизиране на стопилката, гранулиране, изсушаване и пакетиране на готовата суровина – пластмасови гранули. Окомплектована е със собствена аспирационна система за цялата линия.

За последващата експлоатация на ИП, като обслужваща част към технологията на производството са предвидени два броя чилъри „въздух-вода“, монтирани извън производствената сграда, върху бетонови фундаменти. Охладената от чилъра вода се използва за охлаждане на различни части от линиите за рециклиране.

Системата за охлаждане включва: чилър „въздух-вода“; съд акумулатор; циркулационни помпи; колектори – разпределител и събирател; тръбопроводи РЕ изолирани; спирателна и регулираща арматура.

За последващата експлоатация на ИП, на територията на производствената площадка ще бъде инсталирана пречиствателна станция за производствените отпадни води */ПСПОВ/*, с капацитет 70 м3/час.

ПСПОВ е снабдена с механично и физикохимично пречистване. Производствената отпадна вода преминава през сепаратор за пясък */пясъкоуловител/,* след което постъпва в барабанно сито, което улавя частиците с размери до 0,5 мм. Механично пречистената вода се подлага на физикохимично третиране */флотация/*, при което се улавят и по – фините частици. По проектни данни около 60 – 62 м3 */от общо 70 м3/* ще се връщат обратно в производствения процес, а останалите 8 – 10 м3 ще се отвеждат в канализационната мрежа.

Всички отпадъци събрани от физически и/или юридически лица ще се събират разделно и временно съхраняват по подходящ начин, съгласно техния произход, вид, състав и характерни свойства, обозначени с табели, с код и наименование на съответния отпадък, съгласно Наредба № 2 за класификация на отпадъците, както и в съответствие с изискванията поставени в Закона за управление на отпадъците */обн. ДВ бр. 53 от 13.07.2012 г., изм. и доп. ДВ бр. 86 от 06.10.2020 г./.*

Отпадъците, генерираните от дейностите на площадката, ще се предават за последващо третиране, рециклиране, оползотворяване и/или обезвреждане, след сключване на писмен договор.

Предаването за последващо третиране на отпадъците ще се извършва на лица, притежаващи документ по чл. 35 от ЗУО за отпадъци със съответния код, съгласно наредбата по чл.3 от ЗУО, както следва:

* разрешение или комплексно разрешително за дейности с отпадъци по чл. 35, ал 1 от ЗУО;
* регистрационен документ за дейности с отпадъци по чл. 35, ал.2, т.3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл.35, ал.1, съответно по чл.35, ал.2, т 3-5 от ЗУО.

За събраните, третирани и генерираните от дейностите на площадката отпадъци, както и предадените за последващо третиране отпадъци ще се води отчетност и ще се предоставя информация, съгласно изискванията на ЗУО и Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри */обн. ДВ, бр. 51 от 20.06.2014 г., изм. ДВ бр. 30 от 31.03.2020 г./.*

За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова.

Не се предвижда използване на взривни дейности

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон**

За реализацията и последващата експлоатация на ИП е необходимо издаване на Регистрационен документ за дейности с отпадъци, за което дружеството ще подаде *Заявление за изменение и/или допълнение на регистрационен документ за извършване дейности по третиране на отпадъци* в РИОСВ – Пловдив, както и издаване на Разрешително за водовземане от подземни води, чрез съществуващи водовземни съоръжения, за което дружеството ще подаде *Заявление за издаване на разрешително за водовземане от подземни води, чрез съществуващи водовземни съоръжения* в БДИБР - Пловдив.

Други дейности не са необходими.

1. **Местоположение**

Настоящото инвестиционно предложение за: **„Изграждане на площадка за рециклиране на отпадъци от пластмаса и производство на изделия от пластмаса“,** в на поземлен имот с идентификатор 00702.22.221, местност „Кацаря“, гр. Асеновград, община Асеновград, област Пловдив, с площ 7 977 кв.м.

Имотът в който ще се реализира ИП, е собственост на „Полигруп“ ООД, съгласно:

* *Нотариален акт за покупко-продажба на недвижим имот № 22, том I, рег. № 201, нот. Дело № 21 от 2017 г.;*
* *Нотариален акт за покупко-продажба на недвижим имот № 115, том I, рег. № 1183, нот. Дело № 109 от 2018 г..*

За поземлен имот с идентификатор 00702.22.221, гр. Асеновград, община Асеновград, област Пловдив е представена ***Скица на поземлен имот №15-682680-29.07.2020 г.***, ***издадена от Служба по геодезия, картография и кадастър – гр. Пловдив.***

Всички дейности по реализирането и последващата експлоатация на инвестиционното предложение, ще се извършват пряко на гореупоменатия имот, без да са необходими допълнителни площи.

Имотът **не попадат** в границите на Защитени зони по смисъла на Закона за биологичното разнообразие /обн. ДВ бр. 77 от 09.08.2002 г., изм. ДВ бр. 98 от 27.11.2018 г./ от мрежата „НАТУРА 2000“.

Най – близко разположената Защитена зона от Натура 2000 е „**Река Чая“, с код BG0000194.** Защитената зона е тип B – Защитена зона по Директива 92/43/ЕЕС за опазване на природните местообитания и на дивата флора и фауна.

Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че **не се очаква отрицателно въздействие върху Защитената зона.**

Реализацията и последващата експлоатация на инвестиционното предложение е с локален характер и няма да окаже трансгранично въздействие.

1. **Природни ресурси, предвидени за използване по време на строителството и експлоатацията**

**Инвестиционното предложение е за нов обект.**

Не се предвижда използване на природни ресурси по време на строителството.

За последващата експлоатация на ИП ще се използват подземни води, чрез съществуващо водовземно съоръжение, регистрирано в БДИБР – Пловдив под номер 35201305340/02.04.2020 г., след издаване на Разрешително за водовземане от подземни води, чрез съществуващи водовземни съоръжения от БДИБР – Пловдив.

Черпените водни количества, ще се добиват и използват в съответствие с Условията, заложени в Разрешителното за водовземане от подземни води, чрез съществуващи водовземни съоръжения, издадено от БДИБР – Пловдив.

1. **Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води**

На територията на площадката ще се събират, съхраняват и рециклират отпадъци от пластмаси, поради което не се предвижда използването на опасни вещества.

На територията на площадката ще са налични необходимо количество сорбенти, които ще се използват при евентуални разливи от съоръженията и/или транспортна техника, осъществяваща товаро-разтоварни дейности на площадката.

***Не се очаква емитиране на вещества, в т.ч. приоритетни и/или опасни, при които се осъществява или е възможен контакт с почва и/или вода.***

1. **Очаквани общи емисии на вредни вещества във въздуха по замърсители**

При реализацията и последващата експлоатация на ИП, не се очаква емитиране на вредни вещества в атмосферния въздух.

За производствената сграда се предвижда изграждане на локална аспирационна система. Отделените от машините изпарения, посредством местни смукатели, въздуховоди и центробежни вентилатори се отвеждат извън сградата. Получените изпарения не съдържат вредни за здравето емисии. Единствените замърсители, които може да се съдържат в малки количества са фини прахови частици, които ще се улавят от филтри, монтирани преди вентилаторите.

1. **Отпадъци, които се очаква да се генерират и предвиждания за тяхното третиране**

При реализацията и последващата експлоатация се предвижда генерирането на следните видове отпадъци:

|  |  |  |  |
| --- | --- | --- | --- |
| **Код на отпадъка** | **Наименование на отпадъка** | **Дейност от която се генерира отпадъка** | **Начин на управление на територията на площадката** |
| **07 02 13** | Отпадъци от пластмаси | Технологичен отпадък от процеса на рециклиране на отпадъци от пластмаси | Предварително съхранение и предаване на фирма за последващо третиране, рециклиране и/или оползвотворяване |
| **12 01 12\*** | Отработени восъци и смазки | Отработена грес, генерирана вследствие поддръжка на технологичното оборудване | Предварително съхранение и предаване на фирми за последващо оползвотворяване |
| **13 01 10\*** | Нехлорирани хидравлични масла на минерална основа | Негодни за употреба хидравлични масла, отпаднали при поддръжката на технологичното оборудване | Предварително съхранение и предаване на фирми за последващо оползвотворяване |
| **15 01 01** | Хартиени и картонени опаковки | Хартиени и картонени опаковки, отпаднали от доставката на материали и консумативи, както и негодни за употреба хартиени и картонени опаковки, служещи за опаковане на готовата продукция от пластмасови изделия | Предварително съхранение и предаване на фирма за последващо третиране, рециклиране и/или оползвотворяване |
| **15 01 04** | Метални опаковки | Метални опаковки, отпаднали при разопаковане на доставените отпадъци от пластмаси */балирани с помощта на метална тел, явяваща се опаковка на доставената бала/* | Предварително съхранение и предаване на фирма за последващо третиране, рециклиране и/или оползвотворяване |
| **15 01 10\*** | Опаковки, съдържащи остатъци от опасни вещества или замърсени с опасни вещества | Опаковки, замърсени с опасни вещества, генерирани след употребата на хидравлични масла и греси, използвани при поддръжка на технологичното оборудване на дружеството | Предварително съхранение и предаване на фирми за последващо оползвотворяване и/или обезвреждане |
| **15 02 02\*** | Абсорбенти, филтърни материали (включително маслени филтри, неупоменати другаде), кърпи за изтриване, предпазни облекла, замърсени с опасни вещества | Предпазни облекла, кърпи за изтриване, филтърни материали и абсорбенти, замърсени при почистване на индустриалното оборудване на дружеството | Предварително съхранение и предаване на фирми за последващо оползвотворяване и/или обезвреждане |
| **19 12 04** | Пластмаса и каучук | Технологичен отпадък от процеса на механично третиране на отпадъци от пластмаси | Предварително съхранение и предаване на фирма за последващо третиране, рециклиране и/или оползвотворяване |
| **19 12 12** | Други отпадъци (включително смеси от материали) от механично третиране на отпадъци, различни от упоменатите в 19 12 11 | Механични примеси и негодни за преработка пластмаси, генерирани при дейностите по сортиране на отпадъци | Предварително съхранение и предаване на фирми за последващо оползвотворяване и/или обезвреждане |
| **19 08 01** | Отпадъци от решетки и сита | Отпадъци генерирани от ПСПОВ | Предварително съхранение и предаване на фирми за последващо оползвотворяване и/или обезвреждане |
| **19 08 02** | Отпадъци от пясъкоуловители | Пясък и кал, уловени от пясъкоуловители, генерирани след измиването на приетите за рециклиране отпадъци от пластмаси | Предварително съхранение и предаване на фирми за последващо оползвотворяване и/или обезвреждане |
| **19 08 14** | Утайки от други видове пречистване на промишлени отпадъчни води, различни от упоменатите в 19 08 13 | Отпадъци генерирани от ПСПОВ | Предварително съхранение и предаване на фирми за последващо оползвотворяване и/или обезвреждане |

Всички отпадъци ще се съхраняват разделно, в зависимост от техния вид, произход и състав, на обособени за целта места, в съответните съдове за съхранение на отпадъци, обозначени с табели, съдържащи съответния код и наименование на отпадъка, съгласно Наредба № 2 за класификация на отпадъците.

След натрупване на определени количества, отпадъците ще се предават за последващо третиране, рециклиране, оползотворяване и/или обезвреждане на фирми, притежаващи съответните мощности и разрешение, съгласно Закон за управление на отпадъците */обн. ДВ бр. 53 от 13.07.2012 г., изм. и доп. ДВ бр. 19 от 05.03.2021 г./.*

Предаването за последващо оползотворяване и/или обезвреждане на отпадъците, се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код, съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

1. **Отпадъчни води**

Отпадните води, които ще се генерират са ***производствени, битово-фекални и дъждовни.***

***Производствените и битово-фекални отпадни води*** ще се отвеждат в градска канализационна система, след като бъде изградена външната канализационна връзка за битово-фекални и технологични/производствени води и след сключване на писмен договор с „ВиК“ ЕООД – Пловдив. Производствените и битово-фекалните отпадните води ще се изтласкват */отвеждат/* към градска канализационна система, посредством канална помпена станция, с капацитет Q = 4,00 л/сек и H = 14,00 м.

***Дъждовните отпадни води*** от покрива на халето и външните площи на площадката ще се отвеждат в канализация за дъждовни води, след изграждането на външната връзка за улична канализация за дъждовни води, до съществуваща канализационна шахта, с кота дъно 204, 43 и от там ще се оттичат в река Чая.

1. **Опасни химични вещества, които се очаква да бъдат налични на площадката на предприятието/съоръжението**

За реализацията на ИП, *няма да се използват опасни химични вещества*/ОХВ/.

При последващата експлоатация ще се използват хидравлични масла и грес, осигуряващи работата на технологичното оборудване.

Използваните масла и греси */ОХВ/* ще са в минимални количества, значително по – ниски от праговите стойности, заложени в Приложение № 3, към чл. 103, ал. 1 от Закона за опазване на околната среда */обн. ДВ бр. 91 от 25.09.2002 г., изм. ДВ бр. 21 от 12.03.2021 г./.*

1. **Моля да ни информирате за необходимите действия, които трябва да предприемем, по реда на глава шеста ЗООС.**
2. **Друга информация**

**Прилагам:**

1. Документ, доказващ обявяване на инвестиционното предложение чрез средствата за масово осведомяване, съгласно изискванията на чл. 95, ал. 1 от ЗООС;
2. Нотариален акт за покупко-продажба на недвижим имот № 22, том I, рег. № 201, нот. Дело № 21 от 2017 г.;
3. Нотариален акт за покупко-продажба на недвижим имот № 115, том I, рег. № 1183, нот. Дело № 109 от 2018 г.;
4. Скица на поземлен имот №15-682680-29.07.2020 г., издадена от Служба по геодезия, картография и кадастър – гр. Пловдив;
5. Електронен носител – 1 бр.

Дата: **21.04.2021 г. Уведомител: ………………………..................**

**Ангел Петров,**

**Управител на**

**„ПОЛИГРУП“ ООД**